《陈登父和再用韵奉答共说江南杜禅》
宋代·俞德邻

煌煌光明宫，中有西方人。当年修何道，辛苦踰十春。

道成就空灭，姬周遽嬴秦。空令亿万劫，稽首金色身。

我无忍辱行，独立招众嗔。常愿习净业，趺坐脚不伸。

向来宿木下，亦颇钟梵邻。傲睨远公社，沈冥栗里醇。

终然守陋巷，尚友颜生仁。岂伊石头路，行行欠频频。

百年三万日，奄忽如飙尘。痴人昧非想，念念生疏亲。

何当见佛影，国清甘爨薪。

作者简介：俞德邻（1232～1293）字宗大，自号太玉山人，原籍永嘉平阳（今属浙江），父卓为庐江令，侨居京口（今江苏镇江）。度宗咸淳九年（1273）浙江转运司解试第一，未几宋亡。入元，累受辟荐，皆不应。因性刚狷，名其斋为佩韦（本集卷八《佩韦斋箴》）。元世祖至元三十年卒，年六十二。遗著由其子庸辑为《佩韦斋文集》十六卷（其中诗七卷），于元仁宗皇庆元年（1312）刊行，另有《佩韦斋辑闻》四卷。事见本集卷首元建安熊禾序，《至顺镇江志》卷一九有传。